Sabinet | Volume 109, Issue 3196
Issue 3196, 2007 Die Kerkblad - Volume 109,
Issue 3196, 2007 Navigate this Journal About Current issue Previous issues Submit a paper Contact the editor Volumes & issues
Met Jesus op die berg van die Psalms : uit die Woord
A.H. (Attie) Bogaards
Die Kerkblad 109, pp 4 –5 (2007)
Skrifverklaring is nie mensewerk nie. Dit geld óók van die Skrifwoord van die Psalms. Ons is deur die sondeval so verdorwe, so totaal en al in die mag van die sonde, dat ons glad nie in staat is om eens iets goeds te doen nie. Inteendeel, ons is tot alle kwaad geneig (HK 3:8).
Die sluipende monster : redaksioneel
Die Kerkblad 109, pp 6 –7 (2007)
Daar bestaan weinig meningsverskil oor die feit dat ons land - en die wêreld - tans met talle groot vraagstukke te doen het. Sommige daarvan is duidelik sigbaar en aantoonbaar, ander gaan onder die oppervlak van waarneming skuil en is gevolglik nie so opsienbarend van aard as die ander nie.
Die vraag na God ... : hoofartikel
Die Kerkblad 109, pp 8 –9 (2007)
Die nuwe boek van die Oxfordse natuurwetenskaplike, Richard Dawkins, The God Delusion, het opnuut die eeu-oue vraagstelling na die bestaan van God op die voorgrond geplaas. (Richard Dawkins moet nie verwar word met Stephen Hawking van Cambridge nie.)
Hoe vertel mens dit? : brandpunt
Die Kerkblad 109, pp 10 –13 (2007)
Teen 2007 is ons besig om te ontwikkel in &apos;n demokrasie sonder &apos;n regeervermoë en &apos;n bevolking wat intern besig is om uitmekaar te val. Die probleem is dat daar nie eers &apos;n toepaslike politieke woordeskat is om hierdie verskynsel mee te beskryf nie - ons seil in onbekende waters.
Die redakteur gesels met ... ds. Johan (Hans) Vonkeman : gesprek
Die Kerkblad 109, pp 14 –18 (2007)
Johan (Hans) Vonkeman is op 18 Februarie 1931 in &apos;n Gereformeerde gesin in Amersfoort, Nederland, gebore. Van 1937 tot 1943 ontvang ek laer onderwys aan &apos;n "School met den Bijbel" in Amersfoort, waarna ek van 1943 tot 1950 onderwys ontvang het aan die Openbare Gymnasium, met een jaar onderbreking vanweë die Tweede Wêreldoorlog.
Die beste lê nog voor! : kan jy dit ook sê? : tema : "die beste lê nog voor!"
Toe ek &apos;n gedeë gelowige, na &apos;n lang lewe en enkele dae voor sy naderende dood, gaan besoek, was sy groetwoorde aan my: "Die beste lê nog voor!" Hierdie woorde het getuig van &apos;n vaste geloofsvertroue. Hy was daarvan oortuig dat hy op die drumpel van die ewige heerlikheid staan. Sy woorde het &apos;n diep indruk op my gemaak. Met sy begrafnis het dit besondere troos vir die agtergeblewenes gebied.
My enigste troos wanneer ek of my dierbare sterwe : tema-artikel
Woorde, selfs mooi woorde, troos nie altyd nie. &apos;n Jobstrooster, voel jy dikwels as jy nie die regte woorde het om iemand te troos wat deur een of ander gebeurtenis swaar beproef word nie. Dink maar aan die "leë" woorde aan mense wat treur oor die dood van &apos;n geliefde. Of dink hoe moeilik dit is om &apos;n kind te troos wat &apos;n geliefkoosde speelding verloor het.
Waarheen gaan die siele van mense as hulle sterf? : tema-artikel
Die Kerkblad 109, pp 22 –23 (2007)
Wat gebeur met &apos;n mens se siel die oomblik as hy of sy sterf? Oor hierdie vraag wonder baie mense, en is daar ook verskillende antwoorde. In hierdie artikel gaan ons enkele verkeerde sienings bespreek oor die lewe na die dood. Daarna gaan ons kyk na wat die Bybel ons hieroor leer, en die heerlike troos ontdek wat daar vir elke gelowige is.
Is daar lewe na die dood? : tema-artikel
Die Kerkblad 109, pp 24 –25 (2007)
Hierdie artikel van die hand van dr. PP Krüger het in Junie 1999 in Die Kerkblad verskyn. Die redaksie plaas dit graag weer, omdat dit mooi aansluit by hierdie tema. - Red.
Wat word met die "vagevuur" bedoel? : bestaan daar so-iets? : tema-artikel
Een van die bekende kenmerke van die Rooms-Katolieke Kerk is die sogenaamde vagevuur. Veral Hollywood het al hierdie tema probeer uitbrei, en dit is seker so dat die meeste nie-Katolieke se kennis van die vagevuur beperk is tot hierdie en ander pogings om die vagevuur te verromantiseer of as verskrikking voor te stel.
Sal ons mekaar in die hemel weer ontmoet? : tema-artikel
Die dood van &apos;n geliefde is iets wat meeste van ons een of ander tyd in die lewe ervaar. Wanneer so iets gebeur, is een van die eerste reaksies van familie en vriende om &apos;n bedroefde met mooi woorde te troos. Woorde soos "veilig by Christus" of "geen pyn en seer meer" en nog baie ander geykte woorde word gewoonlik gebruik. Van die kant van hulle wat in rousmart verkeer, is seker die mees algemene trooswoorde: "Ek kan nie wag om my geliefde in die hemel te ontmoet nie."
Wat leer die Bybel oor ... die duisendjarige vrederyk, die wegraping en groot verdrukking : tema-artikel
Ons leef vandag in &apos;n gevaarlike wêreld. Dit is daarom glad nie so vreemd dat die idee van &apos;n duisend jaar van vrede en harmonie &apos;n aanloklike gedagte is nie. Die vraag ontstaan egter: Kom daar regtig &apos;n tyd waarin Jesus gaan terugkeer en vir &apos;n duisend jaar op die troon van Dawid gaan regeer? Gaan die Here Jesus ons werklik kom wegruk/wegraap voordat die groot verdrukking gaan plaasvind? En gaan Satan regtig daarna losgelaat word en &apos;n groot verdrukking oor die aarde bring? Wat moet ek as gereformeerdbelydende lidmaat met al hierdie verwarrende gedagtes oor die eindgebeure maak? Die antwoord is nie so eenvoudig nie, want daar is &apos;n wye verskeidenheid menings oor wat presies alles met die duisendjarige vrederyk bedoel word. Die Bybel sê inderwaarheid baie min hieroor.
So troos Christus sy kerk! : Wat leer die Bybel oor die wederkoms? : tema-artikel
Die kerk van Christus is &apos;n strydende kerk. Baie gelowiges leef in angswekkende omstandighede van oorlog, vervolging en verdrukking, hongersnood, armoede, en gebroke verhoudings. Sommige ly onder die gevolge van oorbevolking en besoedeling. Midde in hierdie omstandighede klink die stem van ons Here Jesus helder: "Kyk, Ek kom gou!" En dit is dan ook waarvoor die Gees en die Bruid, sy kerk, gedurig bid (Openb 22:17). Selfs die skepping sug en sien met verlange uit na hierdie troosvolle gebeurtenis (Rom 8:19).
Heidelbergse Kategismus, Sondag 19, V/A 52
Die hel ... God se waarskuwingsteken : tema-artikel
Deur die loop van die eeue is die bestaan van die hel bevraagteken. Die bestaan van &apos;n hel bots immers met God se barmhartigheid. As God liefde is, dan kan daar tog nie &apos;n hel wees nie? Ander sê weer: Hierdie lewe is vir baie mense al soos ?n hel. Hoekom moet hulle dan ook nog ná hulle dood met &apos;n verblyf in die hel gestraf word?
Wat word bedoel met ... : die "nuwe hemel" en die "nuwe aarde"? : tema-artikel
Die Kerkblad 109, pp 34 –35 (2007)
Ek was bevoorreg om in &apos;n klein boeregemeenskap groot te word so reg in die pragtige Loskopvallei. Een van die mooiste dele van ons land en in die wêreld (al is dit dalk net my eie opinie). Dis waar ek my groot liefde vir die buitelewe gekry het. Vir &apos;n rooibokram se snorkgeluid as hy jou hoor. &apos;n Koedoebul se skelm wegkruip met sy horings so tussen die takke van &apos;n boom. Vir die naggeluide om die kampvuur. Vir die sterrehemel wat God se grootheid uitbasuin (Ps 8). Man, dit maak my sommer lus om onmiddellik my tent te pak en &apos;n vuurmaakplekkie te gaan soek. God se skepping is darem wonderlik!
Josef ... &apos;n vrugteboom by die fontein : besinning
Psalm 1 gebruik &apos;n natuurbeeld vir die mens wat "in die woord van die Here sy vreugde vind". Hy/sy is "soos &apos;n boom wat by waterstrome geplant is, wat op die regte tyd vrugte dra en waarvan die blare nie verdroog nie". Dis opvallend dat feitlik dieselfde beeld as tipering gebruik word in Jakob se sterfbedwoorde in Genesis 49:22: "Josef is &apos;n boom wat vrugte dra, &apos;n vrugteboom by die fontein, sy takke groei oor die omheining."
In dankbare herinnering aan ... ds. Roelof Vorster (Vos) Venter : 12 Mei 1934 - 15 Februarie 2006
Philip Van der W Walt
In ds. Vos, soos ons hom genoem het, het die Gereformeerde Kerke in Suid-Afrika &apos;n nederige dienskneg gehad wat met oortuiging en roepingsbesef gedien het tot die koms van God se koninkryk op aarde.
Die Groot Ses - God se voëls (5)
Die Kerkblad 109, pp 38 –39 (2007)
God is groot! Niks en niemand kan met Hom vergelyk word nie. Daarom pas dit elkeen van ons om aan Hom alleen al die lof en eer te bring. Wie dan ook in sy skepping al sy groot dade sien, moet nederig en klein voor Hom word. Wanneer ons die afgelope tyd na die sogenaamde Groot Ses in die diereryk, onder die bome en op die terrein van die voëls gekyk het, is dit dan nie om die skepsel te vereer nie, maar die Skepper. In dié gesindheid kyk ons dan nou ook na die laaste van die groot ses voëls.
Oudstaatspres. Marais Viljoen oorlede
Mnr. Marais Viljoen (2 Desember 1915 - 4 Januarie 2007) was die laaste nie-uitvoerende Staatspresident van Suid-Afrika. Hy het hierdie amp beklee vanaf 4 Junie 1979 tot 3 September 1984.